《过鼌掾端智》
宋代·贺铸

西风吹晚雨，饥雀噪寒丛。
文举对谈客，坐慙觞豆空。
咄嗟宦游子，贫病略相同。
斗俸折腰得，醉钱常不供。
君看北里儿，高堂燕歌钟。
虽夸酒无算，饱德何由丰。
吾岂乞墦者，不为妻妾容。
永怀冰蘖操，未媿屠酤雄。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。